**Ministru kabineta rīkojuma projekta “Par nekustamā īpašuma “Baumaņi” Olaines pagastā, Olaines novadā pirkšanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu anotācijas kopsavilkums nav jāaizpilda, jo anotācijas I sadaļas 2. punkts nepārsniedz divas lapaspuses. |

|  |
| --- |
| **I Tiesību akta projekta izstrādes nepieciešamība** |
| 1. Pamatojums | Ministru kabineta rīkojuma projekts (turpmāk tekstā – rīkojums) sagatavots, pamatojoties uz Sabiedrības vajadzībām nepieciešamā nekustamā īpašuma atsavināšanas likuma 9. pantu.Pamatojoties uz Ministru kabineta 2016. gada 4. oktobra sēdē konceptuāli apstiprināto Aizsardzības ministrijas informatīvo ziņojumu TA-2056-IP, nekustamais īpašums Olaines pagastā, Olaines novadā “Baumaņi” tiks iegādāts valsts aizsardzības vajadzību nodrošināšanai. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 2. pantu, nekustamais īpašums tiek atsavināts valsts aizsardzības vajadzībām. Nekustamā īpašuma atsavināšanas mērķis un nepieciešamības pamatojums valsts aizsardzībai izklāstīts informatīvajā ziņojumā, kurš apstiprināts Ministru kabineta 2016. gada 4. oktobra sēdē, protokols Nr. 50, 48. §.Nekustamais īpašums “Baumaņi” (nekustamā īpašuma kadastra Nr. 8080 008 0756) 9,5697 ha platībā 2015. gada 17. septembrī ierakstīts Olaines pagasta zemesgrāmatas nodalījumā Nr. 100000548425 uz fiziskas personas vārda, kura 2012. gada 16. aprīlī ar Minesotas štata autorizēta publiskā notāra izdotu pilnvaru ir pilnvarojusi Aizsardzības ministriju rīkoties ar nekustamo īpašumu “Baumaņi”, tajā skaitā lemt par zemes vienības atsavināšanu Aizsardzības ministrijas valdījumā, un parakstīt pirkuma līgumu zemes vienības īpašnieka vārdā, savukārt Aizsardzības ministrija minēto darbību veikšanai ar pārpilnvarojuma kārtībā izsniegtu 2012. gada 29. maija pilnvaru Nr. 1206 ir pilnvarojusi citu fizisku personu.Nekustamais īpašums “Baumaņi” izveidots, atdalot no nekustamā īpašuma “Andrej-Baudas” (nekustamā īpašuma kadastra Nr. 8080 008 0228) zemes vienības daļu 9,5697 ha platībā. Ņemot vērā nepieciešamību nodrošināt drošības režīmu valsts īpašumā Aizsardzības ministrijas valdījumā blakus esošajam valsts aizsardzības objektam, 2012. gada 16. aprīlī noslēgts Nekustamā īpašuma daļas lietojuma līgums (turpmāk tekstā – Lietojuma līgums), par ko veikts ieraksts Olaines pagasta zemesgrāmatas nodalījumā Nr. 100000548425 atzīmes veidā. Saskaņā ar Lietojuma līguma 10. un 12. punktu puses vienojušās par lietošanas tiesību nodibināšanas atlīdzību LVL 9 000 (deviņi tūkstoši latu) jeb EUR 12 805,85 (divpadsmit tūkstoši astoņi simti pieci *euro* un 85 centi) apmērā, nosakot, ka summa ir uzskatāma par pirkuma maksu nekustamā īpašuma atsavināšanas gadījumā.Nolūkā atsavināt nekustamo īpašumu “Baumaņi” un pamatojoties uz Ministru kabineta 2011. gada 15. marta noteikumiem Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, Aizsardzības ministrija izveidoja taisnīgas atlīdzības noteikšanas komisiju (turpmāk tekstā – Komisija). Komisijas uzdevumā nekustamā īpašuma tirgus vērtības noteikšanu veica sertificēts sabiedrības ar ierobežotu atbildību “NIRA fonds” nekustamā īpašuma vērtētājs, nosakot nekustamā īpašuma tirgus vērtību 13 800 EUR (trīspadsmit tūkstoši astoņi simti *euro)*. Komisija izvērtējusi un aprēķinājusi atlīdzību EUR 12 805,85 (divpadsmit tūkstoši astoņi simti pieci *euro* un 85 centi) apmērā par nekustamā īpašuma atsavināšanu atbilstoši Lietojuma līguma 10. un 12. punktā noteiktajai un samaksātajai atlīdzībai. Saskaņā ar Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Aizsardzības ministrija apstiprinājusi Komisijas aprēķināto atlīdzības apmēru 2018. gada 12. maijā ar lēmumu Nr. MV-N/1268.Pirms lēmuma par atlīdzības apmēru pieņemšanas Komisija ar 2017. gada 23. novembra vēstuli Nr. 7911 uzaicinājusi īpašnieku un pilnvaroto personu piedalīties sēdē un izteikt viedokli par Komisijas aprēķināto atlīdzību. Īpašnieks uz nosūtīto uzaicinājumu nav atsaucies, bet pilnvarotā persona rakstveidā ir piekritusi aprēķinātajam taisnīgas atlīdzības apmēram un informējusi, ka Komisijas sēdē nepiedalīsies.Saskaņā ar Valsts zemes dienesta Kadastra informācijas sistēmas datiem nekustamajam īpašumam “Baumaņi” noteikts lietošanas mērķis – valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve 9,5697 ha platībā. |
| 3. Projekta izstrādē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Rīkojumā risinātais jautājums skar tiesību subjektu – fizisku personu, kura zaudē īpašuma tiesības uz nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Neietekmē |
| 3. | Administratīvo izmaksu monetārs novērtējums | Neietekmē |
| 4. | Atbilstības izmaksu monetārs novērtējums | Neietekmē |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (tūkst.EUR) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |

|  |  |  |  |  |
| --- | --- | --- | --- | --- |
| 0 | 0 | 0 | 0 | 0 |

 |
| 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: |

|  |  |  |  |  |
| --- | --- | --- | --- | --- |
| 0 | 0 | 0 | 0 | 0 |

 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: |

|  |  |  |  |  |
| --- | --- | --- | --- | --- |
| 0 | 0 | 0 | 0 | 0 |

 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |

|  |  |  |  |
| --- | --- | --- | --- |
| 0 | 0 | 0 | 0 |

 |
| 5. Precizēta finansiālā ietekme: | X |

|  |  |  |  |
| --- | --- | --- | --- |
| 0 | 0 | 0 | 0 |

 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Rīkojumam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma atsavināšanu un ierakstīšanu zemesgrāmatā, tiks segti no valsts budžeta 2018. gadam Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Aizsardzības ministrs Raimonds Bergmanis

Valsts sekretārs Jānis Garisons

D. Priedīte, 67300279

Dace.Priedite@vamoic.gov.lv

L. Riekstiņa, 67335154

Liene.Riekstina@mod.gov.lv